Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 5/13/5505	Liptovský Mikuláš, 19.5.2015
EEČ : 2-39-149-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a poškodzovanie cudzej veci podľa § 245 odsek 1, 2 písmeno a/ Trestného zákona  číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: automechanik
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.2.2014, spisová značka 2 Pv 5/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 23. 12. 2012 o 04.30 hodine na parkovisku pred Základnou školou na Hradnej XXXXX okres XXXXX, odcudzil 4 kusy hliníkových kolies zn. Volkswagen typ Michigen 7, výrobné číslo 3AA601025C, na ktorých boli namontované pneumatiky zn. Dunlop o rozmere R17/205/55 zimný dezén v hodnote 1.360,- € a 25 skrutiek kolies a 25 kusov plastových krytiek na skrutky v hodnote 42,50 €, z tam zaparkovaného osobného motorového vozidlo zn. Volkswagen Passat červenej farby, evidenčné číslo Českej republiky XXXXX, VIN: WVWZZZ3CZCE048153, rok výroby 2011, pričom vozidlo zhodil na zem a nechal spadnuté na podvozku, čím majiteľovi leasingovej spoločnosti XXXXX, XXXXX, XXXXX 4, IČO: XXXXX spôsobil škodu poškodením vo výške 397,- € (10.000,- Kč) a spoločnosti XXXXX XXXXX, XXXXX, IČO: XXXXX škodu poškodením vo výške 2.415,10 € (60.834,- Kč), a následne na vedľa zaparkovanom osobnom motorovom vozidle zn. Škoda Octávia Scout, strieborná metalíza, VIN: TMBKE6178D2024924, evidenčného čísla BL 407 DU, odmontoval z pravého predného kolesa 5 skrutiek, z pravého zadného kolesa 4 skrutky a z ľavého zadného kolesa jednu skrutku, pričom odcudzil aj štyri plastové krytky skrutiek, kde pravé predné koleso vozidla zostalo spadnuté a opieralo sa o podblatník vozidla, čím majiteľovi vozidla leasingovej spoločnosti XXXXX XXXXX o. z., so sídlom Hodžovo námestie 1, XXXXX, IČO: XXXXX, spôsobil krádežou škodu vo výške 1,20 €. 

Obvinenému XXXXX som uložila počas skúšobnej doby uhradiť XXXXX XXXXX, XXXXX XXXXX, 186 00 XXXXX, XXXXX uhradiť škodu vo výške 60.834,- korún českých (2.415,10 €) a spoločnosti XXXXX XXXXX 4, XXXXX republika, škodu vo výške 10.000,- korún českých (397,- €).

Uznesením prokurátora Okresnej prokuratúry XXXXX zo dňa 19.2.2014, spisová značka 2 Pv 5/13/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 19.2.2014 uznesením 2Pv 5/13/5505 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin krádeže podľa § 212 ods. 1 Tr. zákona a pre prečin poškodzovania cudzej veci podľa § 245 ods. 1, ods. 2 písm. a/ Tr. zákona pre skutok uvedený vo výrokovej časti tohto uznesenia.
	Zároveň mu podľa § 216 ods. 2 Tr. poriadku bola určená skúšobná doba v trvaní 12 mesiacov. 
	Zároveň podľa § 216 ods. 3 Tr. poriadku mu bolo uložené  počas skúšobnej doby uhradiť XXXXX XXXXX, 186 00 XXXXX, Česká republika, uhradiť škodu vo výške 60.834,- korún českých (2.415,10 €) a spoločnosti XXXXX XXXXX XXXXX XXXXX 4, Česká republika, škodu vo výške 10.000,- korún českých (397,- €).
	Uznesenie o podmienečnom zastavení trestného stíhania nadobudlo právoplatnosť 4.3.2014, skúšobná doba uplynula 4.3.2015. 
	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Po uplynutí skúšobnej doby som na obvineného XXXXX vyžiadala správu z miesta bydliska, z okresného úradu, odboru všeobecnej vnútornej správy a odpis RT, z ktorých som zistila, že počas skúšobnej doby nespáchal iný trestný čin, spáchal priestupky na úseku dopravy, ktoré sú ale iného ako majetkového charakteru. Obvineného som vyzvala, aby predložil doklady o zaplatení spôsobenej škody a zároveň som vyzvala poškodené organizácie, či obvinený počas skúšobnej doby uhradil spôsobenú škodu tak, ako mu to bolo uložené v uznesení o podmienečnom zastavení trestného stíhania. Poškodené organizácie oznámili, že XXXXX spôsobenú škodu uhradil a to XXXXX v štyroch splátkach vo výške 60.834,- korún českých a dňa 20.2.2014 uhradil 397,- € spoločnosti XXXXX
	Lustráciou na tunajšej prokuratúre som zistila, že dňa 23.2.2015 bola na XXXXX podaná na Okresný súd Lipt. Mikuláš obžaloba pre prečin výtržníctva podľa § 364 ods. 1 písm. a/, ods. 2 písm. b/ Tr. zákona pre skutok, ktorý spáchal 16.11.2013, teda skôr, ako bolo proti nemu podmienečne zastavené trestné stíhanie a na ktoré neprihliadam.
	Z vyššie uvedených dôvodov možno konštatovať, že XXXXX viedol počas skúšobnej doby podmienečného zastavenia trestného stíhania riadny život a preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka